
EDITORYAL 


Bayan 


Ipagtanggol ang soberanya ng bansa 
sa gitna ng imperyalistang bangayan 


atuloy na sumisidhi ang inter-imperyalistang bangayan sa gitna ng 
pang-uupat ng US sa China. Habang tumitindi, lalong hinihigop ang 
Pilipinas sa alimpuyo ng sigalot na ito. Kinakaharap ng sambayanang 
Pilipino ang lumalaking posibilidad na ang Pilipinas ay muling maging lara- 
ngan o lunsaran ng digmaan ng mga imperyalistang kapangyarihan, katulad 
ng nangyari na sa kasaysayan nang sumiklab ang ikalawang digmang panda- 


igdig, at pinaggerahan ang bansa ng US at Japan. 


Ang ganitong posibilidad ay 
bunsod ng pagkakanulo ng 
rehimeng Marcos sa kasarinlan ng 
bansa sa gitna ng lumalakas at ag- 
resibong panghihimasok militar ng 
mga imperyalista para gamitin ang 
Pilipinas na moog sa kanilang riba- 
lan. Iginigiit ni Marcos ang pata- 
karang "walang kaaway" para big- 
yang matwid ang pagiging su- 
nud-sunuran sa plano ng US na 
magtayo ng karagdagang mga base 
militar sa loob ng bansa, at ang 
pagpapakabusabos sa China sa ha- 
rap ng pagpapalapad ng kapangya- 
rihang pang-ekonomya at pangmi- 
litar sa karagatang saklaw ng teri- 
toryo ng bansa sa West Philippine 
Sea. 

Nagmamadali ngayon ang gub- 
yernong US na magtayo ng 
hanggang limang karagdagang ba- 
se militar at mga pasilidad sa loob 
ng mga kampo ng Armed Forces of 
the Philippines (AFP). Para diuma- 
no ito sa paghahatid ng tulong ka- 
pag may sakuna, pero malinaw na 
bahagi ng paghahanda ng US ng 
"teatro ng digmaan" at may layu- 
ning itaas ang armadong tensyon 
sa China. Animo'y panghahamon 
ang planong maglunsad ng pinag- 
sanib na mga "war exercise," kabi- 


lang ang planong magpakat ng hin- 
di bababa sa 12,000 tropang Ame- 
rikano para sa Balikatan sa Abril, 
sa ngalan ng "pagtatanggol sa ka- 
puluan." 

Bukod sa Pilipinas, pinalalaki 
rin ng US ang presensyang militar 
nito sa Japan, Korea at iba pang 
bansa sa palibot ng China. Ang mga 
dambuhalang aircraft carrier o bar- 
kong pandigma nito ay pirmeng 
ipinwesto sa mga karagatan sa si- 
langan at kanlurang panig ng Pilipi- 
nas, sa karagatan ng Japan at ma- 
lapit sa Taiwan Strait. 
Nagbenta ito sa 
Australia ng dala- 
wang submarinong 


de-nukleyar upang ibayong palaka- 
sin ang presensyang militar ng US 
at mga alyadong militar nito sa 
South China Sea. 

Pinalalabas ng US na lahat ito'y 
bahagi ng "military deterrence" o 
estratehiya ng pagsawata sa China, 
pero katunaya'y opensibang aksyon 
ito para itulak ang China gumawa 
ng ganting aksyon militar. Walang 
tigil na sinusulsulan ng US ang pag- 
hihiwalay ng Taiwan sa China, tali- 
was sa matagal na nitong One Chi- 
na Policy o pagkilala na bahagi ng 
China ang Taiwan. Inaabangan ng 
US ang China na 
"unang bumu- 
not ng baril" 4 


at gamitin ang "pagtatanggol sa 
Taiwan" para ilunsad ang armadong 
panghihimasok, katulad nang gina- 
mit nito ang Ukraine para udyukan 
ang Russia. 

Nagbanta kamakailan ang em- 
bahada ng China sa Pilipinas na 
ang planong pagtatayo ng karag- 
dagang mga base militar ng US sa 
Luzon ay "(pipinsala sa) pamban- 
sang interes ng Pilipinas at magsa- 
sapanganib ng kapayapaan at ka- 
tatagan sa rehiyon." Lalo lamang 
pinaiigting ng gayong pahayag ang 
init ng tunggalian. Tahasan nitong 
nilapastangan ang dignidad ng mga 
Pilipino sa pagsabi kung ano ang 
mabuti sa Pilipinas, gayong ito mis- 
mo'y nagtayo ng malalaking pasili- 
dad militar sa South China Sea na 
kumakamkam sa teritoryong pan- 
dagat ng Pilipinas at nagkakait ng 
kabuhayan sa mga mangingisdang 
Pilipino. 

Nasa gitna ngayon ang Pilipi- 
nas ng krusyal na yugto sa kasay- 
sayan, sa harap ng lumalaking po- 
sibilidad ng pagsiklab ng inter-im- 
peryalistang armadong sigalot. 
Panahon ngayon na pagtibaying 
muli ng sambayanang Pilipino ang 
pagmamahal sa bayan at palaka- 
sin ang paninindigang ipagtanggol 
ang kasarinlan ng bansa. Ang ka- 

layaan at karangalan ng bansa 
ngayon ay walang habas na nilala- 
pastagan ng mga imperyalistang 
kapangyarihan sa paggamit nila sa 
Pilipinas bilang larangan ng kani- 
lang pagpapakitang-gilas, pagma- 
maniobrang militar at paghahanda 
sa digmaan. 

Dapat magkaisa ang lahat ng 
Pilipinong nagmamahal sa kalayaan 
at kapayapaan. Sa gitna ng tumi- 
tinding tunggaliang inter-imperya- 
lista, dapat tuligsain ng sambaya- 
nang Pilipino ang US at China sa 
girian at paligsahan sa lakas mili- 
tar, batikusin ang kanilang pagha- 
handa sa gera na dumadamay sa 
teritoryo ng Pilipinas, itaguyod ang 
kasarinlan ng Pilipinas at makibaka 
para sa tunay na pambansang ka- 
layaan at hindi pagpanig sa ribalan 
ng mga imperyalistang kapangyari- 
han. 

Dapat tutulan ng sambayanang 
Pilipino ang pagtatayo ng karagda- 
gang mga baseng militar at pasili- 
dad ng US sa Pilipinas. Dapat pala- 
yasin ang lahat ng mga tropang 
Amerikano, kagamitan at sandatang 
militar ng US sa Pilipinas. Gayundin, 
dapat palayasin ang lahat ng bar- 
kong pandigma ng China na lumala- 
bag sa teritoryong pandagat ng Pili- 
pinas at nagkakait sa kabuhayan ng 

mga mangingisdang Pilipino. Dapat 
labanan ang mapanghamong mga 
war exercise at itulak ang paglalan- 
sag sa lahat ng dayuhang base mili- 
tar sa Pilipinas, sa US man ang mga 
ito o sa China. 

Dapat patuloy na pahigpitin ng 
sambayanang Pilipino ang pakiki- 
pag-ugnayan at pakikipagkaisa sa 
ibang mamamayan sa Asia at iba 
pang panig ng mundo na tumututol 
sa imperyalistang panghihimasok 
militar sa kanilang mga bansa. 
Buuin at palawakin ang nagkakai- 
sang prente para labanan ang in- 
ter-imperyalistang paghahanda sa 
gera upang pigilan ang pagsiklab ng 
mga ito. 

Ang sumisidhing armadong 
tensyon ng US at China ay mani- 
pestasyon ng mabilis na lumulub- 
hang sigalot ng mga imperyalista 
sa gitna ng matalim na pandaigdi- 
gang krisis ng kapitalismo na kina- 
tatampukan ng krisis sa sobrang 
produksyon at pagsadsad ng tan- 
tos ng tubo. Nahuhumaling ngayon 
ang nangungunang mga kapitalis- 
tang kapangyarihan na proteksyu- 
nan ang sarili nilang mga ekonom- 
ya habang pinalalawak ang kani- 
lang neoliberal na impluwensya at 
pamumuhunan. Tulad sa nakaraan, 
humahantong ito sa mga gera para 
baguhin ang hatian ng mundo sa 
pagitan ng mga imperyalistang ka- 
pangyarihan. 

Tutol ang rebolusyonaryong 
kilusan sa mga digmaang imperya- 
lista, tuwiran man o gamit ang 
mga bansa na animo'y pyesa sa la- 
rong chess. Pawang nagsisilbi ang 
mga ito sa interes ng mga mono- 
polyong kapitalista at lumulupig sa 
interes at kapakanan ng mga ban- 
sa at masang anakpawis. Dapat 
buuin ang pinakamalapad na pag- 
kakaisa laban sa inter-imperyalis- 
tang gera. At sakaling sumiklab, 
dapat itong itransporma sa isang 
rebolusyonaryong gera o paigti- 
ngin ang mga digmang bayan para 
wakasan ang imperyalistang pag- 
hahari at isulong ang sosyalismo 
para likhain ang bagong sistemang 
tatapos sa lahat ng digmaan sa 
buong daigdig. [as] 

Koresponsal 


Balitaan ng hukbong bayan sa Camarines Norte 


Ao” n'yo bang 18 buwan sa bartolina si Ka Joma?” Ito ang pambukas ng 
Pulang kumander sa bahaging tanong-sagot ng pang-umagang pulong ng 
isang yunit ng Bagong Hukbong Bayan sa Camarines Norte sa ilalim ng Ar- 
mando Catapia Command (ACC). Paksa para lubusang makilala ang dakilang 
lider ng kasalukuyang rebolusyong Pilipino mula ang pakikipagdebate ni Jose 
Maria Sison sa mga upisyal ng lumang Partido Komunista ng Pilipinas, hang- 
gang sa madilim na karanasan niya sa pagkakapiit, at maging sa paborito ni- 


yang prutas na mangga. 


Sa pagpasok ng 2023, naging 
regular na bahagi ng pulong ng 
kumand sa iba't ibang yunit ng 
BHB ang tungkol sa buhay at pa- 
kikibaka ni Ka Joma. Ginamit na 
sanggunian ang sariling talambu- 
hay niya na "Tanaw mula sa 
Loob." Layunin nitong sariwain at 
ipakilala ang naging mahalagang 
ambag ng tagapangulong taga- 
pagtatag ng Partido Komunista ng 
Pilipinas. 

Bahagi ang talakayan sa buhay 
at pakikibaka ni Ka Joma sa pagsisi- 
kap ng BHB sa Bicol para ibwelo ang 
mga rebolusyunaryong gawain sa 
rehiyon. Nakabilang sa mga pinag- 
aralan ng mga kadre at pulang 
mandirigma ang "Hindi Magagapi 
ang Demokratikong Rebolusyon sa 
Pilipinas"" na pinakahuling pahayag 
na naisulat ni Ka Joma bago siya 


pumanaw. 

Muling pinag-aralan sa paraang 
paglalapat ng sariling karanasan sa 
lalawigan ang "Ang Mga Partikular 
na Katangian ng Ating Digmang Ba- 
yan." Gayundin ang mga piling sula- 
tin ni Zhue De, mga regular at espe- 

syal na isyu ng Ang Bayan at ang 
mismong pahayag ng Partido sa 
kanyang ika-54 na taon para gaba- 
yan ang mga kumander at mandirig- 
ma sa pinakahuling kalagayan ng 
rebolusyong Pilipino at paano ito 
dadalhin sa walang kaparis na antas 
sa nakaraan. 

Pinangunahan ng departamento 
sa pulitika ng ACC ang kampanyang 
pag-aaral. Sa pagtutulungan ng 
mga instruktor at giya sa pulitika, 
sistematikong pinadaloy sa iba't-i- 
bang pormasyon ang arawang tala- 
kayan sa pulitika. 

“Ang buhay at pakikibaka ni Ka 
Joma ay ang kasaysayan din ng 
ating pinakamamahal na Partido 
Komunista ng Pilipinas na ngayon ay 
nasa ika-54 na taon na nitong pagli- 
lingkod sa interes ng sambayanang 
Pilipino,” pagtatapos ng Pulang ku- 
mander sa kanyang tribya sa araw 
na iyun. 


Balitaan at pagtatanghal 

Para higit na pukawin at 
maengganyo ang mga upisyal at 
mandirigma ng ACC sa kilusang 


pag-aaral, inilunsad ang Kapehan 
at Sigaw ng Bayan. 

Ang Kapehan ay isang progra- 
mang pangkultura para konsolida- 
hin ang isip, pananaw at paninin- 
digan ng mga kadre at Pulang 
mandirigma bilang sandata sa 
pagsusulong ng rebolusyon. Pinak- 
sa sa nakaraan ang tres-otso, tat- 
long demokrasya sa loob ng hukbo, 
makauring pagmamahalan sa loob 
ng kilusan at ang walang hanggang 
pagpapahalaga sa mga tungkulin. 
Naging kapana-panabik ang Kape- 
han na tinawag ding “Gabi ng 
Walang Tanggihan” kung saan 
hinihingan ng pangkulturang pag- 
tatanghal ang lahat, lalo na ang 
mga bagong rekrut sa hukbong 
bayan. 

Ang "Sigaw ng Bayan" ay ang 
programang pambalitaan sa loob 
ng Pulang himpilan ng ACC na re- 
gular na umere sa buong buwan ng 
Enero. Nahati ito sa dalawang ba- 
hagi. Ang una ay ang pagbabalita 
ng mga rekrut mula sa mga nakalap 
na balita sa radyo at kalapit na ko- 
munidad. Ang programang pamba- 
litaan ay mayroon ding regular na 
ulat pangkalusugan, tribya para sa 
dagdag kaalaman at pagtatanghal 
ng awit o tula. 

Habang sa ikalawang bahagi 
naman ay ang editoryal na pinama- 
gatang "Sulo ng Koprasan" kung 
saan sinusuri at ipinapahayag ang 
tindig ng rebolusyunaryong kilusan 
at masang api sa mga balita at is- 
yung panlipunan. Layunin nitong 
masanay ang mga kasama sa pag- 
sasalita, pagsusuri at makapagsa- 
nay ng propagandista sa hanay ng 
magsasakang kumander at mandi- 
rigma. 

Determinado ang komite ng 
Partido sa probinsya na itaas ang 
kaalaman at pag-unawa ng mga 
kadre at Pulang mandirigma sa 
mga batayang prinsipyo para pa- 
munuan ang iba't-ibang larangan 
ng gawain. [as 


Koresponsal 


Ambag ng kabataan sa anibersaryo ng BHB 


P arkat pangkat ng Kabataang Makabayan (KM) sa Northeastern Minda- 
nao Region ang nagpinta ng mga panawagan sa higit 15 bayan ng Surigao 
del Sur at Agusan del Sur sa nagdaang mga linggo. Pinuno nila ang mga ding- 
ding at kalsada ng mga katagang “NPA 54”, “Viva CPP-NPA-NDF” at “Sampa 


sa NPA.” 


Bahagi ang aktibidad sa "ope- 
rasyong pinta at operasyong dikit" o 
OP-OD ng KM bilang paggunita at 
paghahanda sa darating na ika-54 
anibersaryo ng Bagong Hukbong 
Bayan (BHB). 

Bago ang mismong aktibidad, 
nagtipon ang mga kasapi ng KM sa 
rehiyon para magpulong at magpla- 
no at itakda ang sistema, moda at 
koordinasyon ng aktibidad. Matapos 
tukuyin ang mga lugar na sasaklawin 
ng aktibidad, pinaghatian ng mga 
balangay ang mga baryo at bayan. 

Nagbuo sila ng 2-3 ka taong tim 
para sa pagpinta at dikit. Mayroon 
namang mga tim na itinalaga para 
magrekorida at sarbey. Tiniyak ng 
mga ito ang seguridad ng mga lugar 
kung saan isasagawa ang opera- 
syong pinta-dikit. 

Puno ng sigasig ang mga kaba- 
taang naglunsad ng aktibidad. “Sa 
una ay kinabahan kami pero sa ka- 
bila nito ay mayroong pananabik din 
dahil sa magiging ambag namin sa 
darating na anibersaryo,” ayon sa 
isang kabataang lumahok. “Mas na- 
excite kami sa susunod na mga 
tungkulin na pamamahagi ng mga 


polyeto at postering.” 

“Natutuwa kami sa aming na- 
ging ambag sa pagdiriwang ng ani- 
bersaryo ng BHB. Maliit man ito, 
mahalaga pa rin sa propaganda pa- 
ra sa pagsulong ng pakikibaka," 
ayon pa sa isang lumahok. 

Isang kasapi ng KM ang nagpa- 
hayag ng kapasyahang magpultaym 
sa BHB matapos ang aktibidad. Na- 
ngako naman ang iba na susunod na 
rin sa darating na mga panahon. 

Naging tampok ang OP/OD bi- 
lang porma sa propaganda noong 
panahon ng diktadurang US-Marcos. 
Inilulunsad ito ng mga aktibista para 
ihayag ang kanilang paninindigan sa 
mga isyu at pagkundena sa bulok na 
naghaharing sistema habang umii- 
was na madakip o mahuli ng pasis- 
tang tropa ng diktadura. Naging ma- 
laganap ang OP-OD, mga peryodikit, 
mga poster na may iba't-ibang laki sa 
mga pader, tambayan, sa loob ng 
mga bus at dyip at iba pang lugar. 


KM sa Southern Tagalog 

Hindi maikakaila na binubuo ng 
kabataan, edad 18 hanggang 35, ang 
mayorya ng mga Pulang mandirigma. 

Binibigyan nila ng kakaibang sigla at 
bentahe ang hukbo ng mamamayan. 
Patunay sila sa lalim ng ugat ng huk- 
bo at rebolusyon sa masa. 

Bago magpultaym, marami sa 
kanila ay dumaan sa pagiging ka- 
sapi ng Kabataang Makabayan 
(KM) sa kani-kanilang lugar. Kabi- 
lang sa kanila sina Ka Arnold at Ka 
Mabolo, kabataang mandirigma sa 
isang larangan sa Southern Taga- 
log (ST). 

Napagtanto niya na wala gaa- 
nong kaiba sa sitwasyon noon at 
ngayon. “Kitang-kita ang malub- 
hang kalagayaan ng kabataan, lalo 
noong panahon ng pandemya,” 
aniya. Kaya nang imbitahan siyang 
sumali sa KM, agad niya itong ti- 
nanggap. 

“Astig!” ang reaksyon ni Ka 
Mabolo, isang kabataan sa kalun- 
suran, ang imbitahan siya sa KM. 
“Mukhang exciting, at makasaysa- 
yan pa!” Aniya, manghang-mangha 
siya noon nang ipaliwanag sa kan- 
ya na ang KM ang isa sa pinakauna 
at pinakamalaking nagsulong ng ki- 
lusang masa laban sa diktadura ni 
Ferdinand Marcos Sr, ama ng ka- 
salukuyang presidente. 

Di nagtagal, nagpasyang 
buong-panahong kumilos sa huk- 
bong bayan ang dalawa. 

“Tulad ng pagkamulat ko sa 
KM, ganun din ang proseso ng pag- 
pasya kong sumapi sa hukbong ba- 
yan,” salaysay ni Ka Arnold. “Nang 
mapag-aralan at makita ko kung 
gaano kahalaga ang armadong pa- 
kikibaka, unti-unti kong napapag- 
tanto na walang ibang patutungu- 
han ang lahat ng ating daan kundi 
papunta sa kanayunan.” 

“Isang napakalaking hamon sa 
mga kabataan ang pagsapi sa Huk- 
bo, pero marami na ring mga kaba- 
taang gaya natin ang nauna nang 
nagpanday ng ating tatahaking 
daan,” aniya. 

“Sabi nga ni Ka Joma, ang pi- 
nakamahuhusay na kabataan ay si- 
yang iniluluwal ng pakikibaka!" W 

Cha-cha ni Marcos Jr, 


kopya sa kanyang amang diktador 


S a kasaysayan ng Pilipinas, huling nagkaroon ng Constitutional Convention 
(Con-con) para baguhin ang reaksyunaryong konstitusyon (charter cha- 
nge o cha-cha) noong 1971 sa ilalim ni Ferdinand Marcos Sr. Tulad ng ginawa 
noon ng kanyang amang diktador, muling isinasalaksak ni Ferdinand Marcos 


Jr sa lalamunan ng bayan ang pakanang Con-con. 


Nitong Marso, walang kakurap- 
kurap na iniratsada ng Kongresong 
pugad ng luma at dating alipures ng 
mga Marcos ang dalawang panukala 
para sa Con-con. Ipinasa noong 
Marso 6 ang Resolution of Both 
Houses No. 6 na nagtatakda ng pag- 
bubuo ng Con-con. Noong Marso 14, 
inaprubahan nito ang Constitutional 
Convention Act (House Bill 7352) na 
nagtakda ng mga pamamaraan para 
isagawa ang kumbensyon. 

Sa ilalim nito, ihahalal ang mga 
delegado ng Con-con kasabay ng 
eleksyong pambarangay sa Oktubre 
30. Magkakaroon ng kinatawan ang 
bawat distrito na manunungkulan 
mula Disyembre 1, 2023 hanggang 
Hunyo 30, 2024. Babayaran sila ng 
P10,000 kada araw ng kanilang 
pagdalo sa sesyon ng komite o 
kapulungan. Isasalang sa isang ple- 
bisito ang mga pagbabagong imu- 
mungkahi ng kapulungan. Tinata- 
yang aabot sa P15 bilyon ang ga- 
gastusin para sa buong iskema. 


Cha-cha para sa dayuhan 
at dinastiya sa pulitika 

Isang neiliberal at awtoritaryang 
konstitusyon ang itutulak ng pang- 
kating Marcos, kasama ng mga alyado 
nitong pangkating Duterte, Arroyo 
at Estrada. Lakip dito ang 
pagpapalawig sa termino 
ng nakaupong presidente 
at higit rito, pagligalisa 
sa mga istruktura ng 
pasismo. Hindi mala- 
yong maulit ang ginawa 
noon ng diktador na 
Marcos Sr at asawang ni- 
yang si Imelda na 
panunuhol sa mga dele- 
gado sa 1971 Constitu- >z 
tional Convention sa 

nabantog na Quintero payola. Maka- 
raang ipataw ang batas militar, inilu- 
sot ang Konstitusyong 1973 sa pama- 
magitan ng maanomalyang pamban- 
sang plebisito na idinaan lamang sa 
pagtataas ng mga kamay sa mga 
asembleya ng barangay. 

Panloloko ang sinasabing ililimi- 
ta sa mga probisyon sa ekonomya 
ang pagbabago sa konstitusyon. 
Inamin mismo ng mga naglalako ng 
Con-con na walang makakalimita sa 
kapangyarihan nito (o kahit ng al- 
ternatibong constituent assembly) 
na baguhin ang buong konstitusyon. 
Lalong malaking panlilinlang na 
uunlad ang bansa kung aalisin ang 
mga restriksyon sa pagmamay-ari 
at kontrol ng dayuhan sa mga lupa 
at ilang pinoprotektahang bahagi ng 
ekonomya. Ibubunga nito ang lalong 
pandarambong sa bansa ng mga im- 
peryalista at ilang kasabwat nilang 
malalaking burgesyang kumprador, 
panginoong maylupa at burukrata- 
kapitalista. 

Reaksyunaryo ang Konstitu- 
syong 1987 dahil pinanatili at pi- 
nagtibay nito ang sistema ng pagsa- 


samantala at pang-aapi ng imper- 
yalismo, pyudalismo at burukrata- 
kapitalismo. Ngunit napilitan ang 
naghaharing uri na magbigay ng 
ilang konsesyon dulot ng malakas na 
makabayan at demokratikong kilu- 
san matapos ang Pag-aalsang Edsa 
noong 1986. Kabilang sa konsesyon 
ang limitasyon sa mga termino ng 
mga halal na upisyal, limitasyon sa 
pagpataw ng batas militar, listahan 
ng batayang mga karapatang-tao, 
representasyon ng aping mga sektor 
sa sistemang party list, proteksyon 
sa ilang bahagi ng pambansang eko- 
nomya, pagbabawal sa mga dayu- 
hang base militar, armas nukleyar 
at patakarang gera. 


Pakanang taliwas sa interes 
ng sambayanan 

Ang pakanang cha-cha ni 
Marcos Jr kontra-mamamayan, 
kontra-mahirap, kontra-makabayan 
at kontra-demokratiko. Labis na 
masama at mapaminsala sa mama- 
mayan at bansa ang pakay nito. 

Mayroon itong apat na litaw na 
layunin. Una, alisin ang umiiral na 
limitasyon para makapagpalawig sa 
poder ang pangkating Marcos at 
mga dinastiyang pulitikal. Pangala- 
wa, pagtibayin at sementuhin ang 
mga patakarang neoliberal at tang- 
galin ang restriksyon para ganap na 
mapag-ari at lalong madambong ng 
mga imperyalista at dayuhan ang 
lupain at ekonomya ng bansa na 
magpapalala sa pang-aagaw sa ka- 
buhayan ng mamamayan. Pangatlo, 
pahinain ang proteksyon sa mga ka- 
rapatang-tao at restriksyon laban 
sa batas militar at panunumbalik ng 
pasistang diktadura. Pang-apat, 
pawiin ang mga pagbabawal sa 
dayuhang mga base militar, ar- 
mas nukleyar at patakarang 
gera pabor sa imperyalistang 
US. 

Matagal nang itinutulak 
ng American Chamber of Com- 

merce of the Philippines, ng gubyer- 
no ng US at mga imperyalistang 
institusyong pampinansya ang pag- 
babago sa konstitusyon. Gayunpa- 
man, may ilang grupo ng malalaking 
negosyo na nagpahayag ng pagka- 
bahala sa totoong pampulitikang 
pakay ng pakana. Batid nilang hindi 
kagyat na kailangan ang amyenda 
sa mga probisyon sa ekonomya da- 
hil naipasa na ang mga batas na la- 
long nagbubukas dito. Nababahala 
sila sa idudulot na instabilidad at 
kaguluhang sa naghaharing siste- 
mang pampulitika dala ng pagbaba- 
go sa mga limitasyon sa termino. 
Batid na ng malawak na mama- 
mayan ang masamang balak ng 
Marcos cha-cha. Tinutuligsa nila ang 
pagwawaldas ng panahon at pondo 
ng bayan sa pakana imbes na harapin 
at tugunan ang masidhing krisis 
pangkabuhayan ng mamamayan. Ang 
pagkakaisa at sama-samang pagkilos 
at paglaban nila ang makadidiskaril, 
makahahadlang at makapagpapaat- 
ras sa Marcos cha-cha. [AB] 


Bagong tayong detatsment sa Negros Oriental, 
pinasabugan ng BHB 


PINASABUGAN NG DALAWANG rifle grenade ng mga Pulang mandirigma 
ng Bagong Hukbong Bayan (BHB)-Central Negros ang detatsment ng 
62nd IB sa Barangay Malangsa sa Vallehermoso, Negros Oriental noong 
Marso 15. Dalawang sundalo ng 62nd IB ang napatay habang dalawa pa 
ang nasugatan. 

Ayon sa yunit ng BHB, inirereklamo ng mga residente ang naka-istasyong 
tropa ng 62nd IB sa naturang barangay. Iniulat ng mga residente ng Bara- 
ngay Malangsa ang iba't ibang paglabag sa karapatang-tao kabilang ang sa- 
pilitan pagpapatrabaho sa kanila ng mga sundalo, at walang batayang 
pag-aakusa at pilit pagpapasuko na diumano'y “suporter” ng hukbong bayan. 

Sa Canlaon City, binulabog ng mga Pulang mandirigma ng BHB- 
Central Negros ang nag-ooperasyong tropa ng 62nd IB sa Sityo Batang- 
batangan, Barangay Bucalan noong Marso 6. Isa ang napatay at isa ang 
nasugatang sundalo sa operasyong harasment. 

Sa Camarines Sur, kambal na operasyong harasment ang inilunsad ng 
mga yunit BHB-West Camarines Sur noong Pebrero 28 laban sa dalawang 
detatsment ng militar sa bayan ng Ragay. Unang pinaputukan ng mga Pu- 
lang mandirigma ang detatsment sa Barangay Baya na sinundan ng pag- 
atake sa detatsment sa Barangay Patalunan. 

Samantala, dalawang tropa ng Special Action Force (SAF) ng pulis 
ang napatay sa aktibong depensa ng BHB-Mindoro laban sa isang kolum 
ng nag-ooperasyong yunit ng 10th SAF Battalion at 203rd Brigade sa Sit- 
yo Naksib, Barangay Sta Cruz, Bongabong, Oriental Mindoro noong Mar- 
so 15. Walang kaswalti sa hanay ng mga Pulang mandirigma na ligtas na 
nakaatras matapos ang limang minutong sagupaan. 


Ang pagsamsam ng 14 na baril sa lasing 
na mga sundalo sa Eastern Samar 


Protesta sa Batangas. Nagtungo ang 
mga manggagawa at maliliit na mag- 


NOONG OKTUBRE 7, 2022, 14 na armas ang nasamsam ng mga Pulang man- 
dirigma matapos salakayin at lubusang gapiin ang mga sundalo ng 52nd IB 
at mga pulis na nagkakampo sa Barangay Dorillo, Jipapad, Eastern Samar. 

Matagal nang inirereklamo ng mga residente ang presensya ng mga 
sundalo at pulis sa ilalim ng Retooled Community Support Program (RCSP). 
Kabilang sa kanilang mga paglabag ang pagkakampo sa mismong barangay 
hall at walang-habas na pagpapaputok ng baril. Kaya naman buong lugod 
na sinuportahan ng masa ang paglulunsad ng taktikal na opensiba. 

Itinaon ng mga Pulang mandirigma ang reyd sa pista ng barangay. La- 
sing at tulog ang mga sundalo nang sumalakay ang mga Pulang mandirigma. 
Matapos ang 11-minutong palitan ng putok, sumuko ang mga sundalo at 
pulis. Dalawa ang napatay na sundalo at tatlo ang sugatan. Agad nilapatan 
ng paunang lunas ang mga nasugatan. 

Labing-apat na armas, kung saan siyam ay mataas na kalibreng riple, 
ang nasamsam mula sa reyd. Kabilang dito ang pitong ripleng R4, isang 
M203 greande launcher, isang Galil assault rifle, tatlong .45 kalibreng 
pistola at dalawang 9mm pistola. Nakakumpiska rin ang mga kasama ng 
maraming bala, walong ammunition pouch, siyam na military pack, dala- 
wang radyo at isang radyong Harris. May mga selpon, powerbank at iba 
pang gamit militar pa silang nasamsam. 

Bilang tugon sa malaking kabiguan, kinanyon kinabukasan ng mga 
sundalo ang mga sakahan sa pagitan ng mga barangay ng Dorillo at Cag- 
manaba. Di bababa sa walong kolum ng kaaway ang sumuyod sa magka- 
lapit na lugar pero bigo silang abutan ang mga mandirigma. 


6 


sasaka ng katubuhan na apektado sa 
pagsasara ng Central Azucarera de 
Don Pedro Inc (CADPI) sa Batangas 
sa harap ng upisina ng kumpanya sa 
Taguig noong Marso 17. Giit nila ang 
agarang tulong pinansyal. 


Kontra-dam sa Kalinga. Sinabayan 
ng pagkilos ng mga katutubong mama- 
mayan ng Pinukpok at Balbalan, Kali- 
nga noong Marso 13 ang pagsampa ng 
petisyon ng kanilang mga lider laban 
sa Saltan E. Hydroelectric power plant. 
Anila, maanomalya ang kasunduang 
binuo nito sa isa sa mga tribu noong 
Pebrero 9 at dapat itong ipawalambisa. 


Kontra-reklamasyon sa Cavite. 
Isang fluvial parade ang isinagawa 
ng mga mangingisda at residente ng 
Rosario, Cavite noong Marso 14 la- 
ban sa dredging na isinasagawa sa 
kanilang pangisdaan na nagsimula 
noon pang 2021. 

mapatino SAL ITA 


1.37 naitalang batang Marso 17, 1995 


E manggagawa o child worker 
MI Iyon sa Pilipinas noong 2021. binitay si Flor Contemplacion sa 


Singapore sa kaso ng pagpatay. 
65% sa kanila, edad 5 hanggang 17, ay nasa "mapanganib" FSR HEBOPSray 


na mga trabaho na di angkop sa mga bata. Pinatingkad ng kanyang kaso ang 
kapabayaan ng estado sa kalagayan 

ng kababaihang migranteng Pilipino. 

Sa kabuuang 1.825 milyong OFW 

noong 2021, 1.10 milyon ay 

kababaihang manggagawa, marami sa 


0 ang itinaas ng halaga ng mga trabahong bulnerable sa abuso. 
0 benta ng armas sa buong 
E mundo sa nakaraang 


limang taon. 


Nananatiling pangunahing tagabenta CARH RIHL 


ang US, habang bumwelo ang NN 
pagbenta ng kaalyado nitong bansa pinirmahan noong Marso 16, 


sa Europe nang 47%. 1998 ni NDFP Chairperson 
Mariano Orosa. 


1,066 5-7 1,700 


Hermes 90 UAV 

binili ng AFP na maliliit na drone pwesto ang natupok sa 

paniktik sa halagang $153 pinaghihinalaang sadyang pagsunog 
milyon o P7.65 milyon kada isa. sa Baguio City Public Market 


noong Marso 11. 
Gawa ang mga ito ng Elbit Systems, 


nangungunang kumpanyang sangkot sa Pinaniniwalaang kaakibat ito ng plano ng 
henosidyo at apartheid ng Israel laban sa lokal na gubyerno na isapribatisa ang 
Palestine. palengke. 


12,000 


tropang Amerikano at 5,000 
tropang Pilipino ang lalahok 


800,000 


litrong krudong pang-industriya ang 
natapon sa karagatan ng Mindoro, 


sa Balikatan 2023 na Palawan at Panay mula sa 
nakatakdang idaos sa lumubog na barkong MT Princess 
Northern Luzon, Empress noong Pebrero 28 
kabilang sa pinakadulong bahagi ng Philippine Tinatayang 18,000 mangingisda ang 
Strait na kadikit na sa Taiwan Strait. apektado sa Oriental Mindoro at 
Naghahamon ito ng ganting-hakbang sa China. 1,200 sa Panay. 

Mga komunidad sa Kalinga at Bukidnon, kinanyon at binomba ng AFP 


M agkakasunod na kaso ng panganganyon, aerial bombing at istraping 
ang isinagawa ng mga yunit ng Armed Forces of the Philippines (AFP) 
sa mga prubinsya ng Kalinga sa Northern Luzo at Bukidnon sa North Central 
Mindanao sa nagdaang mga linggo. Labis na takot at troma ang idinulot nito 
sa mga residente ng kalapit na mga komunidad. Apektado rin ang kabuhayan 


ng mga residente. 


Sa Kalinga, walang-patumang- 
gang binomba ng mga jet fighter 
ng AFP ang mabundok na bahagi 
ng Barangay Gawa-an sa Balbalan 
bandang alas-2 ng madaling araw 
noong Marso 5. Ayon sa mga resi- 
dente, dinig hanggang sa mga ba- 
yan ng Upper Tabuk at Limos ang 
ingay ng mga fighter jet. Naghatid 
din ng takot sa lugar ang pag-ii- 
kot-ikot ng drone na pangsarbey- 
lans. Kinaumagahan, dalawang 
helikopter naman ang umikot sa 
Balbalan. 

Liban pa rito, iligal na dinakip 
ng mga sundalo ang siyam na resi- 
dente ng Sityo Uta at Codcodwe ng 
Barangay Gawa-an at idinetine 
nang pitong oras. Ayon sa mga gru- 
po sa karapatang-tao, patuloy ang 
pagbubuhos ng tropa ng militar sa 
Balbalan. Gayundin, mayroong ini- 
lagay na howitzer sa Sityo Guesang, 
Poblacion na nakaharap sa Bara- 
ngay Gawa-an. 

Muling iniulat ng mga grupo sa 
karapatang-tao ang pambobomba 
at pag-istraping ng AFP sa mga ko- 
munidad ng Balbalan noong Marso 
9. 

Sa Bukidnon, naitala ang mara- 
ming kaso ng panganganyon, pam- 
bobomba at istraping sa Malayba- 
lay City mula Marso 13 hanggang 
Marso 16. Kinanyon ng AFP ang 
Barangay Culaman noong Marso 13 
ng madaling araw. Inatake rin ang 
Barangay Kaburakanan noong Mar- 
so 15 ng hapon at gabi. Tinatayang 
16 na rocket ang inihulog ng dala- 
wang helikopter at naitala ang li- 
mang serye ng istraping at dala- 
wang serye ng panganganyon. Mu- 
ling inatake ng mga helikopter ng 
AFP ang Barangay Kaburakanan 
noong Marso 16, alas-12 ng ha- 
tinggabi. 


Pagpatay. Pinaulanan ng bala 
ng mga sundalo ng 37th IB ang apat 
na sibilyan, kabilang ang dalawang 
menor-de-edad, sa Sityo 27, Bara- 
ngay Sangay, Kalamansig, Sultan 
Kudarat noong Pebrero 27. Para 
pagtakpan ang kanilang krimen, pi- 
nalabas ng AFP sa masmidya na 
mga Pulang mandirigma ng Bagong 
Hukbong Bayan (BHB) ang kanilang 
inatake. 

Kinilala ang mga biktima na sina 
Nasyon Gantangan, 30 taong gu- 
lang at may tatlong anak, Epin Da- 
sol, at dalawang menor-de-edad na 
sina Waldo Lunon (16) at Verano 
Matilak (15). Napatay sa pamamaril 
si Gantangan habang nasugatan si 
Dasol. 

Nakasigaw pa si Gantangan ng 
“Sibilyan ni!” (Sibilyan kami!) bago 
siya mapatay. Sa kabila nito, nag- 
patuloy sa pagpapaputok ang tro- 
pang militar hanggang umaga. Ayon 
sa pamilya ni Gantangan, sobrang 
daming bala ang tumama sa kan- 
yang katawan na halos mahati ito. 

Pagdukot. Dinukot ng mga 
ahente ng 94th IB ang organisador 
ng magsasaka na si Leonardo 
Sermona Jr noong Marso 16. Siya 
ay huling namataan sa Barangay Bi- 
Ao, Binalbagan, Negros Occidental. 
Nakapagpadala pa ng mensahe si 
Sermona na nagsasabing "hina- 
habol ako" bandang alas-4:59 ng 
hapon ng Marso 16. Hindi pa 
natutunton ang kinaroroonan niya 
hanggang sa kasalukuyan. 

Pag-aresto. Inaresto ng mga 
pulis at armadong pwersa ng estado 
noong Marso 7 ang organisador ng 
Anakpawis-Rizal na si Arnel Bueza 
bandang alas-12:30 ng madaling 
araw sa kanyang bahay sa Sityo Ti- 
bagan, Barangay Dolores, Taytay, 
Rizal. Walang ipinakitang mandam- 


Marso 21, 2023 


yento de aresto ang mga dumakip. 
Dinala siya sa CIDG Padilla, Antipo- 
lo. 

Inaresto ng 62nd IB ang mag- 
sasakang si Ricky Elod noong Marso 
17 sa Sityo Caliban, Barangay Ma- 
kilignit, Isabela, Negros Occidental. 
Hindi pa natutukoy ng mga kaanak 
ni Elod kung saan siya dinala ng 
mga sundalo. 

Panggigipit. Niransak ng mga 
sundalo ng 62nd IB ang bahay ni JR 
Apao sa Sityo Binil-iwan, Barangay 
Calupaan, Guihulngan City noong 
Marso 17. Tinakot at pinilit ng mga 
sundalo si Apao na magsilbing giya 
sa kanilang operasyong militar. 

Sa Negros Occidental, pinasok 
ng mga tropa ng 62nd IB ang bahay 
ng mag-asawang magsasaka na sina 
Danila at Libeth Gerunda sa Sityo 
Lower Caliban, Barangay Banog- 
Banog, Isabela noong Marso 19. 
Wala ang mag-asawa sa naturang 
bahay pero nakita ng mga sundalo 
ang anak ng mga ito. Tinakot at pilit 
na nilitratuhan ang mga menor-de- 
edad sa naturang bahay. 

Noong Marso 17, pinasok ng 
nag-ooperasyong tropa ng 62nd IB 
ang bahay ni Renante Villacapa sa 
Sityo Caliban sa parehong 
barangay. Ininteroga naman si Eyok 
Diala, residente ng parehong sityo. 

Tinutukan ng armas ang 
babaeng si Evelyn Bitonga sa Sityo 
Lower Caliban sa parehong bara- 
ngay noong Marso 20. 

Sa Rizal, sapilitang pinatipon at 
“pinasuko” ng 80th IB at mga 
ahente ng National Task Force- 
Elcac noong Marso 12 ang mga resi- 
dente ng 1K2 Kasiglahan Village, 
Montalban. Tinipon ng mga sundalo 
ang 400-500 residente. 

Samantala, patuloy na ginigipit 
ng mga pwersa ng estado ang orga- 
nisador ng maralita na si Roberto 
Marquez simula pa Marso 2. Noong 
Marso 6, pinasok ng mga pulis ang 
kanyang bahay sa Sityo Sumilang, 
Barangay San Jose, Antipolo para 
pagbantaan siya at ang kanyang 
pamilya. [ao] 

Koresponsal 


Tatag at determinasyon 


ng kababaihan sa gitna ng digma 


O: mga larangang gerilya sa Negros, tulad ng lahat ng mga yunit ng 
Bagong Hukbong Bayan, pantay ang mga karapatan ng mga Pulang 
kababaihang mandirigma sa kalalakihan. Katulad ng sinumang 
myembro ng hukbong bayan, gumagampan sila ng mga gawain sa mili- 
tar, pulitika, produksyon, medikal, eduka- 


syon at kultura. 


Ang hindi lubos maisip na kaya 
ng isang babae sa burgis at pyudal 
na lipunan ay nagagawa at na- 
pauunlad sa loob ng hukbong ba- 
yan. Liban sa pagiging asawa at 
ina, nagiging mga mandirigma sila 
na nakikipaglaban para wakasan 
ang pang-aapi sa lahat ng kababai- 
han, at ang lipunang pinagmumu- 
lan ng pang-aaping nakabatay sa 
kasarian. Sa rebolusyon nila na- 
tagpuan ang pinakamalayang espa- 
syo para sa kababaihan sa loob ng 
malapyudal at malakolonyal pang 
lipunan. 

Isa rito si Ka Trina, ngayo'y 20 
anyos, na nagtrabaho bilang kasam- 
bahay mula sa murang edad. Ram- 
dam niya ang kabuluhan niya sa loob 
ng BHB dahil nagsisilbi siya sa ma- 
mamayang inaapi at hindi na lamang 
sa indibidwal na amo. Nabigyan siya 
ng “pagkakataong makapag-aral, 
isang karapatang ipinagkait sa kan- 
ya ng kahirapan. Napaunlad niya 
ang kanyang sarili sa tulong ng mga 
kasama. “Pumasok ako nang halos 
hindi nakababasa at nakasusulat," 
kwento niya. "Ngayon ako na ang 
nagkukwenta at nangangasiwa sa 
suportang materyal na ibinibigay ng 
masa.” 

Nakita rin ni Ka Thea, 22, ang 
kanyang lugar sa rebolusyon. "Sa 
labas ng hukbong bayan, sunud-su- 
nuran lamang ako sa trabaho," ani- 
ya. "Bilang mandirigma, pinahaha- 
lagahan ang boses ko at bahagi ako 
sa proseso ng pagdedesisyon at 
pagpaplano." Lalong tumaas ang 
kanyang kumpyansa sa mga usaping 
militar nang makatapos siya sa ba- 
tayang kurso ng pulitiko-militar. 

Matinding sakripisyo 
ng mga mandirigmang 
ina 

Isa sa kinakaharap ng 
mga kababaihan, pati na rin 
ng kalalakihang mandirigma, 
ang pagtugis ng militar sa kanilang 
mga kapamilya para pwersahan si- 
lang ipasurender at gamitin sa kam- 
panyang pagpapasurender ng mga 
kasapi ng BHB. Karumal-dumal na 
taktika ng militar sa Negros at ibang 
bahagi ng bansa ang pagtugis sa 
inosenteng mga sanggol at maliliit na 
bata, agawin sila sa pinagkatiwala- 
ang kaanak at “ipaalaga” sa mga 
ahensya ng estado. 

Isang matingkad na kaso sa rehi- 
yon ang pag-agaw at patuloy na pag- 
bimbin kay Baby Marx, anak ng mga 
mandirigmang sina Ka Jandy at Ka 
Peeta. Dalawang taon nang binabawi 
ng pamilya ni Ka Jandy ang bata na 
inagaw ng 79th IB noong Enero 13, 
2021 sa Barangay San Fernando, 
Talisay City, Negros Occidental. Hindi 
na niya muling nakita mula noon ang 
kanyang anak. Sa loob ng dalawang 
taon, idinaan sa pasikot-sikot na pro- 
seso ang kanyang mga kapamilya na 
naggigiit na ibigay sa kanila ang bata. 
Mas malala, paulit-ulit na ginipit, 
tinakot at minanmanan ng militar ang 
lolo at lola na nagsumikap na maibalik 
siya sa kanilang poder. 

"Pinagsisikapan kong maging 
matatag sa gitna ng maraming sak- 
ripisyo," ani Ka Jandy matapos ma- 
balitaang muling tumanggi ang 
militar na ibigay si Baby Marx sa 
kanyang lola noong nakaraang taon. 
"Nakikita ko ang mga pagsisikap ng 
aming mga pamilya. Dito ako humu- 


hugot ng lakas. Tiwala akong ma- 
babawi namin siya." 

Mensahe niya sa mga sundalo: 
"Bakit ako susurender sa inyo ga- 
yong kinidnap ninyo ang anak ko? 
Sa laki ng pasakit na ibinibigay nin- 
yo sa akin sa pagkidnap kay Baby 
Marx, umaasa pa kayong makiki- 
pagtulungan ako sa inyo?" 

Panawagan niya sa mga huma- 
hawak kay Baby Marx: "Inosente 
ang anak ko. Bitawan niyo na siya 
alang-alang sa kanyang kabutihan." 

"Dahil sa brutalidad ng gera, 
hindi kami nabigyan ni Baby Marx 
ng pagkakataong makasama nang 
mas matagal. Kapapanganak ko pa 
lamang nang inagaw siya sa akin, 
at hindi na niya kailanman narana- 
san ang pag-alaga ko, o ng kan- 
yang lolo at lola kahit sa maiksing 
panahon." 

Hindi man maiintidihan ni Baby 
Marx ang kalagayan sa kanyang mu- 
rang edad, nais ipaabot ni Ka Jandy 
sa kanya ang buong pagmamahal at 
pananabik nilang mag-asawa na ma- 
kababalik siya sa poder ng kanyang 
lolo at lola. 

"Para sa iyo anak, kami na 
iyong ama at ina, huwag na huwag 
mong isipin na iniwan ka o pinaba- 
yaan ka namin. Inagaw ka mula sa 
amin, labag sa iyong mga karapa- 
tan at kagalingan. Ginagawa namin 
ang lahat para makauwi ka na sa 
iyong lolo at lola." [ab] 


Pakikibakang manggagawa, sumusulong 


SI na welga, protesta at sama-samang pagkilos ang ikinasa ng 
mga unyon at grupo sa paggawa sa nagdaang mga linggo. Itinampok nito 
ang pakikibaka nila para sa nakabubuhay na sahod, disenteng trabaho at ka- 


rapatan sa pag-uunyon. 


Nakamit ng unyon sa restawran 
na Kowloon West sa Quezon City 
ang dagdag sahod, mga benepisyo 
at regularisasyon ng mga mangga- 
gawa matapos ang tatlong taon na 
gitgitang pakikipagnegosasyon sa 
maneydsment. Pinirmahan ng unyon 
at maneydsent ang kasunduan 
noong Marso 15. 

Nagbunga ang tigil-pasada ng 
mga pampublikong transportasyon 
matapos natulak ang Malacañang 
na makipag-usap sa grupong Pagka- 
kaisa ng mga Samahan ng Tsuper at 
Operator Nationwide (Piston) at 
Manibela noong Marso 7. Natulak 
na mangako ang gubyerno na irebyu 
ang nilalaman ng Omnibus Franchi- 
sing Guidelines (OFG) hanggang Di- 
syembre 31. Magiging bahagi ang 
mga drayber, opereytor at komyuter 


sa proseso nito. Nagbanta ang mga 
grupo na muling magwewelga kung 
hindi papabor sa kanila ang mabu- 
buong bagong panukala. 

Nagpapatuloy ang welga ng 
mga drayber at konduktor ng bus ng 
Admiral Transport Inc. sa garahe 
ng kumpanya sa Quezon City na bu- 
mibyahe sa ruta ng EDSA Carousel. 
Ikinasa ang welga matapos tu- 
manggi ang maneydsment sa hiling 
na dagdag sahod at benepisyo sa 
kanilang negosasyon. 

Bumoto pabor sa welga ang mga 
kasapi ng unyon sa Ateneo de Manila 
University noong Marso 10. Nagpa- 
sya silang magwelga dahil ayaw tu- 
gunan ng administrasyon ng uniber- 
sidad ang makabuluhang umento at 
benepisyo sa mga taong 2019 hang- 
gang 2024. 


Dalawang linggo nang naglulun- 
sad ng mga pagkilos ang unyon ng 
manggagawa sa Sky Cable Davao 
para igiit ang pagtaas ng sahod, 
pagtigil sa kontraktwalisasyon, at 
pagkilala sa unyon. 

Nagprotesta noong Marso 16 
ang mga manggagawa ng Toyota sa 
Japanese Embassy sa Manila laban 
sa 22-taong sigalot nila sa dayuhang 
kumpanya. Nanawagan sila ng husti- 
sya para sa 227 manggagawang iligal 
na tinanggal noong 2001 na magmula 
noo'y nakaranas ng intimidasyon at 
karahasan mula sa estado. 

Naghain ng panukalang batas 
sa House of Representatives ang 
mga grupo sa paggawa at ang blo- 
keng Makabayan para dagdagan 
ang sahod ng mga manggagawa sa 
pribadong sektor nang P750 sa 
buong bansa. Suportado ang panu- 
kala ng mga grupong Kilusang Ma- 
yo Uno, Federation of Free Workers 
(FFW), at Bukluran ng Manggaga- 
wang Pilipino. [ab] 


Mga pandaigdigang kampanya ng FFPS 


PINANGUNAHAN NG Friends of the Filipino People in 
Struggle (FFPS) ang paglulunsad ng dalawang pandaigdi- 
gang kampanya ngayong Marso bilang suporta sa 
rebolusyonaryong mamamayan sa Pilipinas. 

Muling inilunsad ng grupo ang kampanya para sa pag- 
wawakas sa mga aerial bombing, panganganyon at istra- 
ping sa mga sibilyang komunidad sa Pilipinas. Higit sa 200 
kaso ng mga ito ang isinagawa ng mga pwersa ng Armed 
Forces of the Philippines sa ilalim ng rehimeng US-Duter- 
te, habang ilampu na ang nairekord sa ilalim ng rehimeng 
US-Marcos. 

Inilunsad din ng FFPS ang isang taong kampanya para 
itampok ang ang pagtataguyod ng National Democratic 
Front of the Philippines (NDFP) sa pakikibaka ng mama- 
mayang Pilipino kaugnay ng nalalapit na ginintuang ani- 
bersaryo nito sa Abril 24. 

Itinutulak din ng grupo ang pagpapatanggal sa NDFP, 
Partido Komunista ng Pilipinas, Bagong Hukbong Bayan at 
mga progresibong personahe sa listahan ng tinataguriang 
mga "terorista" ng reaksyunaryong gubyerno sa Pilipinas. 

Ang FFPS ay isang pandaigdigang organisasyong su- 
musuporta sa pambansa-demokratikong kilusan sa Pilipi- 
nas. Mayroon itong mga kasaping organisasyon mula sa 
North America, Europe, Asia at Oceania. 

Sigaw sa Araw ng Kababaihan 


SA ARAW NG Kababaihang Anakpawis noong 
Marso 8, nagmartsa sa iba't ibang syudad ang li- 
bu-libong kababaihan, kasama ang ibang demok- 
ratikong sektor. Panawagan nila ang dagdag-sa- 
hod at pagbaba ng mga presyo ng mga bilihin, ka- 
sama ang iba pang mga kagyat na usaping panli- 
punan tulad ng reporma sa lupa. 

Sa Metro Manila, nagdaos ng programa ang 
kababaihan sa paanan ng Mendiola sa Manila 
City. Hinampas nila hanggang mawasak ang isang 
effigy ni Ferdinand Marcos Jr bilang simbolo ng 
kanilang galit laban sa inutil at tutang rehimen. 
Nagkaroon ng parehong pagkilos sa mga syudad 
ng Bacolod at Davao, gayundin sa Hong Kong at 
Canada. 

Sa Bulacan, sumayaw ang kababaihan ng 
Calumpit, bilang protesta laban sa mga pag-a- 
buso sa kababaihan at mga bata. Isinagawa ang 
pagsayaw sa makasaysayang Bagbag Bridge. Ba- 
hagi ang armadong paglaban na ito ng mga Pili- 
pino sundalo sa Gerang Pilipino-Amerikano kung 
saan pinigilan ng mga Pilipino ang pagpasok ng 
mga sundalong Amerikano sa Pampanga at Ma- 
lolos. 


Marso 21, 2023 ANG BAYAN 


